**Model de declaració d'absència de conflicte d’interessos**

Expedient: 23/02

Contracte/subvenció: Sistema Dinàmic d’Adquisició de Material de Laboratori per a les entitats que participen en el grup de compra.

A fi de garantir la imparcialitat en el procediment de contractació/subvenció indicat, la persona o persones sotasignades, com a participant/s en el procés de preparació i tramitació de l'expedient, declara/declaren:

Primer. Que coneix/coneixen la informació següent:

1. Que l'article 61.3, “Conflicte d'interessos”, del Reglament (UE, Euratom) 2018/1046 del Parlament Europeu i del Consell, del 18 de juliol (Reglament financer de la UE), estableix que “hi ha conflicte d'interessos quan l'exercici imparcial i objectiu de les funcions es vegi compromès per raons familiars, afectives, d'afinitat política o nacional, d'interès econòmic o per qualsevol motiu directe o indirecte d'interès personal.”

2. Que l'article 64, “Lluita contra la corrupció i prevenció dels conflictes d'interessos” de la Llei 9/2017, de 8 de novembre, de contractes del sector públic, té la finalitat d'evitar qualsevol distorsió de la competència i garantir-ne la transparència en el procediment i assegurar la igualtat de tracte a tots els candidats i licitadors.

3. Que l'article 23, “Abstenció”, de la Llei 40/2015, d'1 octubre, de règim jurídic del sector públic, estableix que s'han d'abstenir d'intervenir en el procediment “les autoritats i el personal al servei de les administracions en què es donin algunes de les circumstàncies assenyalades a l'apartat següent”, que són aquestes:

 “a) Tenir interès personal en l’afer de què es tracti o en un altre en la resolució del qual pugui influir la d'aquell; ser administrador d’una societat o entitat interessada, o tenir una qüestió litigiosa pendent amb algun interessat.

b) Tenir un vincle matrimonial o situació de fet assimilable i un parentiu de consanguinitat dins del quart grau o d'afinitat dins del segon amb qualsevol dels interessats, amb els administradors d'entitats o societats interessades i també amb els assessors, representants legals o mandataris que intervinguin en el procediment, així com compartir despatx professional o estar-hi associat per a l'assessorament, la representació o el mandat.

c) Tenir amistat íntima o enemistat manifesta amb alguna de les persones esmentades a l'apartat anterior.

d) Haver intervingut com a pèrit o com a testimoni en el procediment de què es tracti.

e) Tenir relació de servei amb una persona natural o jurídica interessada directament en l'afer, o haver-li prestat en els dos últims anys serveis professionals de qualsevol tipus i en qualsevol circumstància o lloc”.

Segon. Que no es troba/troben incurs/es en cap situació que pugui qualificar-se de conflicte d'interessos de les indicades a l'article 61.3 del Reglament financer de la UE i que no concorre en la seva persona o persones cap causa d'abstenció de l'article 23.2 de la Llei 40/2015, d’1 d’octubre, de Règim jurídic del sector públic, que pugui afectar el procediment de licitació/concessió.

Tercer. Que es compromet/comprometen a posar en coneixement de l’òrgan de contractació / comissió d’avaluació, sense dilació, qualsevol situació de conflicte d’interessos o causa d’abstenció que doni o pugui donar lloc l’escenari esmentat.

Quart. Que té/tenen coneixement que una declaració d'absència de conflicte d'interessos que es demostri que sigui falsa comporta les conseqüències disciplinàries, administratives o judicials que estableixi la normativa aplicable.

[Data i signatura, nom complet i DNI]